**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCALĂ**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 27 februarie 2025**

 Şedinţa începe la orele 1200.

 Se intonează Imnul de Stat.

 Convocarea şedinţei a fost făcută de către primarul municipiului prin Dispoziţia primarului nr. 52/2025.

 Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica - secretar general al municipiului.

 Au fost invitați şi participă la şedinţă: Florescu Iuliana, Crăciunescu Diana – Mihaela, Erhan-Vicol Daniela, Niță Luminița, Erhan Andrei și Bogoș Nicoleta.

 Şedinţa este deschisă de domnul preşedinte Varvaroi Vasile - Lucian, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 18 consilieri locali, lipsește motivat dl. consilier local Paziuc Lucian, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 14.02.2025.

 2.Proiect de hotărâre numărul 14/10.02.2025 pentru aprobarea modului de întocmire a registrului agricol pentru perioada 2025 – 2029 la nivelul Unității Administrativ Teritoriale municipiul Câmpulung Moldovenesc, județul Suceava.

 Aviz comisii: Comisia juridică.

 Raport de specialitate: Compartiment registru agricol și Compartiment juridic.

 3.Proiect de hotărâre numărul 15/10.02.2025 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 4.Proiect de hotărâre numărul 16/10.02.2025 cu privire la aprobarea modalităților de valorificare a unui volum brut de masă lemnoasă de 2143.13 mc, din proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 5.Proiect de hotărâre numărul 17/10.02.2025 cu privire la alocarea cantității de 60 m.c. material lemnos de lucru, ca ajutor de urgență pentru refacerea unor anexe afectate de incendiu.

 Inițiator: Primarul municipiului.

 Aviz comisii: Comisia economică și Comisia învățământ.

 Raport de specialitate: Direcția tehnică și urbanism, Direcția economică și Compartiment juridic.

 6.Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2024, înregistrat la nr. 1925 din 21.01.2025.

 7.Informare cu privire la stadiul obiectivului ,,SV-CL-09 Reabilitare și extinderea rețelelor de apă și apă uzată din municipiul Câmpulung Moldovenesc, înregistrată la nr. 5764/19.02.2025.

 8.Adresele Instituției Prefectului – Județul Suceava nr. 19944/10/3/2025 și 2941,3029/10/3/2025.

 9.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Nu sunt.

 Se supune la vot ordinea de zi. Se votează cu 18 voturi ,,pentru”.

 D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Nu sunt.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 14.02.2025).**

Nu sunt obiecţii.

Se supune la vot. Se votează cu 18 voturi „pentru”.

 **Se trece la punctul 2 de pe ordinea de zi (Proiect de hotărâre numărul 14/10.02.2025 pentru aprobarea modului de întocmire a registrului agricol pentru perioada 2025 – 2029 la nivelul Unității Administrativ Teritoriale municipiul Câmpulung Moldovenesc, județul Suceava).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului agricol și fond funciar și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi „pentru”.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 15/10.02.2025 privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. consilier local Berențan - propun să facă parte din comisia de evaluare a licitației d-na. consilier Nuțescu-Bilinschi Amelia și dl. consilier Maftean Gheorghe, iar în comisia de soluționare a contestațiilor pe dnii. consilieri locali: Boicu Ovidiu – Alin și Simion Alexandru - Gheorghe.

Nu sunt alte propuneri.

 Se supune la vot secret proiectul de hotărâre cu propunerile domnului consilier local Berențan. Se votează cu 15 voturi „pentru” , 2 ,,abțineri” și 1 consilier nu a votat.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 16/10.02.2025 cu privire la aprobarea modalităților de valorificare a unui volum brut de masă lemnoasă de 2143.13 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi „pentru” și 2 ,,abțineri” (d-na. consilier Cocuța-Piticari și dl. consilier Popescu).

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 17/10.02.2025 cu privire la alocarea cantității de 60 m.c. material lemnos de lucru, ca ajutor de urgență pentru refacerea unor anexe afectate de incendiu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

 Se supune la vot secret proiectul de hotărâre. Se votează cu 16 voturi ,,pentru” și 2 consilieri nu au votat.

 Hotărârea a fost adoptată.

 **Se trece la punctul 6 de pe ordinea de zi (Raport cuprinzând rezultatele operațiunilor de inventariere a patrimoniului municipiului Câmpulung Moldovenesc în anul 2024, înregistrat la nr. 1925 din 21.01.2025).**

Nu sunt discuții.

 Raportul a fost însușit.

 **Se trece la punctul 7 de pe ordinea de zi (Informare cu privire la stadiul obiectivului ,,SV-CL-09 Reabilitare și extinderea rețelelor de apă și apă uzată din municipiul Câmpulung Moldovenesc, înregistrată la nr. 5764/19.02.2025).**

 Discuții:

 Dl. consilier local Posa – din acest raport nu reușesc să înțeleg prea multe lucruri, conform legii 504, detaliile ar trebui să fie publice. Din aceste documente, reiese că durata finalizării proiectului este destul de lungă. ACET ar trebui să cunoască faptul că la nivelul Consiliului Local există implicare în vederea finalizării mai rapide a proiectului. Procentul de 8% într-un an mi se pare mic, asta înseamnă că vom termina contractul în 12 ani. În momentul de față, investiția nu este într-o linie favorabilă cetățenilor. Aceste lucrări care sunt executate, nu sunt în mare parte și funcționale.

 Dl. primar – e prematur să facem calcule în procente. Cunoașteți foarte bine istoricul acestei investiții. Am încredere în firma DIMEX și sunt sigur că se va încadra în termenul contractual. Să avem un pic de răbdare, vedem în timp seriozitatea firmei. Colegii din primărie monitorizează acest contract.

 **Se trece la punctul 8 de pe ordinea de zi (Adresele Instituției Prefectului – Județul Suceava nr. 19944/10/3/2025 și 2941,3029/10/3/2025).**

 Nu sunt discuții.

 **Se trece la punctul 9 de pe ordinea de zi (Diverse).**

 Dl. președinte de ședință – dă cuvântul din rândul consilierilor locali.

 Dl. consilier local Macovei – doresc să informez corect cetățenii cu privire la votul acordat pentru proiectul privind autobuzele electrice. Au apărut informații greșite în oraș, care se referă la faptul că unii consilieri sunt împotriva funcționării transportului local. Eu votez pentru binele locuitorilor. Autobuzele cu lungimea de 12 metri, nu se pot deplasa pe orice traseu. Din discuțiile purtate la ședința anterioară, s-a luat în calcul achiziționarea a 2 microbuze mici pentru a asigura transportul pe străzile inaccesibile pentru autobuzele mari. Solicitările anumitor cetățeni le-am transmis compartimentelor de specialitate, care au procedat rapid la rezolvarea lor. Cele 14 voturi ,,împotrivă” au fost pentru amendamentul depus de colegii de la USR, nu pentru proiectul inițiat de dl. primar.

 Dl. consilier local Popescu – urmare a discuțiilor cu un grup de cetățeni, rog să se aibă în vederea reabilitarea străzilor Augustin Bunea și Bodea. În perioada sezonului rece și a celui ploios este o reală problemă de accesibilitate. Cetățenii din acea zonă au semnat o petiție, pe care o voi depune la registratură. Sperăm că împreună vom găsi o modalitate pentru a-i putea ajuta în această problemă.

 Dl. președinte de ședință – colegii din primărie au luat în evidență problema semnalată de dvs.

 Dl. consilier local Posa – referitor la discuția de la punctul 7 de pe ordinea de zi, nu a fost cu intenția de a critica pe cineva. Este un proiect mult așteptat de câmpulungeni și ne dorim să fim informați măcar trimestrial cu privire la stadiul investiției. S-a văzut o schimbare în derularea lucrărilor din momentul preluării lucrărilor de către firma DIMEX.

 Dl. consilier local Simion – legat de zona Bodea, doresc ca firma Fritehnic să ne informeze cu privire la modul de colectare a gunoiului și dacă acele persoane au contracte încheiate.

 Dl. președinte de ședință – solicitarea dvs. va primi un răspuns în următoarea ședință de Consiliu.

 D-na. Badale – pe nicio pubelă primită de la firma Fritehnic nu este inscripționat categoria deșeuri sticlă. Am trimis un e-mail firmei Fritehnic cu privire la acest aspect și mi s-a comunicat că primăria amplasează în anumite locuri și pubele pentru deșeurile sticlă.

 Dl. consilier local Berențan – deșeurile de sticlă se vor depune în pubela destinată deșeurilor pentru metal.

 Dl. președinte de ședință – colegii din primărie vor răspunde public solicitării dvs. pentru a putea lămuri pe toată lumea.

 Dl. consilier local Maftean – cele 14 voturi au fost împotriva unui amendament depus de către colegii din USR, nu a proiectului inițial. Cetățenii trebuie să înțeleagă că noi nu vrem să votăm împotriva bunăstării și a mijlocului de transport. Rog colegii ca pe viitor să informeze corect cetățenii cu privire la voturile acordate. În cartierul Bodea sunt multe burlane amplasate pe pereții exteriori ai blocurilor și unii cetățeni solicită să fie demontate.

 Dl. consilier local Popescu – legat de procedură, propun colegilor ca atunci când discutăm proiectele de hotărâre și avem intervenții care depășesc timpul alocat de 3 minute, să avem posibilitatea să folosim și din timpul alocat colegului de partid pentru a nu pierde ideea până la punctul diverse.

 Dl. președinte de ședință – legat de această chestiune, poate deveni oficială în momentul în care veți propune modificarea regulamentului. Cele 3 minute au fost aprobate pentru a nu transforma ședințele de consiliu în platforme de propagandă electorală și pentru a nu ține blocate unele compartimente din primărie. Vă invit să faceți amendament și apoi vom vedea ce va urma. Trebuie să existe o decență.

 Dl. consilier local Popescu – dvs. nu sunteți aici să ne cenzurați.

 Dl. președinte de ședință – suntem aici să servim cetățenii.

 Dl. consilier local Macovei – la o interpelare am dreptul la contrareplică sau la un răspuns. Din câte știu, mai avem dreptul să mai luăm odată cuvântul.

 Dl. președinte de ședință – eu vă invit pe toți să luați cuvântul, poate este un moment potrivit să modificăm regulamentul de funcționare. Aceste ședinte trebuie să fie cât mai eficiente, nu de a le transforma în emisiuni electorale.

 Dl. președinte de ședință – dă cuvântul doamnei manager Bogoș Nicoleta.

 D-na. manager Bogoș Nicoleta – informează consiliul local cu privire la implementarea unui proiect în parteneriat cu Spania. Detaliază anumite aspecte. Am depus candidatura, am fost acceptați cu punctaj maxim și urmează să mai trimitem o scrisoare de susținere din partea domnului primar și a consiliului local. Dimineață am semnat un proiect prin PNRR pentru digitalizarea bibliotecii.

 Dl. președinte de ședință – felicitări pentru modul în care vă implicați și buna desfășurare a activității. Cu siguranță, actualul consiliu local va sprijini biblioteca.

 Dl. președinte de ședință - dă cuvântul domnului primar.

 Dl. primar – referitor la transportul local, vă informeaz că licitația este pe linie dreaptă. În vederea întocmirii caietului de sarcini am luat în calcul toate variantele posibile, acum să vedem dacă vom avea ofertanți/operatori. Nu putem compara transportul local din Suceava cu transportul de la noi. Cel mai important este să avem și călători, noi am pus în calcul 300 persoane pe zi pentru a putea menține biletul la 4 lei. Aveți încredere în specialiștii din primărie care au gestionat acest proiect. Vă rog să informați corect cetățenii. După ce vom avea un operator, vom vedea pe ce trasee mai putem interveni. A apărut pe rețelele de socializare, o postare din partea unor consilieri cu privire la rezolvarea situației apărute ca urmare a neîncheierii contractului de ridicare a gunoiului. Cei care postați pe rețelele de socializare, vă rog să informați corect cetățenii să meargă să-și plătească restanțele aferente deciziei de impunere. Am primit în audiență multe persoane nemulțumite de emiterea deciziei de impunere ca urmare a lipsei contractului de salubrizare. Au fost depuse un număr mare de contestații de către persoanele rău platnice, comisia urmând a verifica existența documentelor justificative solicitate și a soluționa pozitiv/negativ fiecare caz în parte. Cetățenii câmpulungeni au fost informați pe site-ul primăriei și pe alte rețele de socializare cu privire la obligativitatea deținerii unui contract de salubrizare cu noua societate Fritehnic. În momentul de față, noi trebuie să recuperăm prejudiciul produs de către persoanele care nu au fost corecte. Am blocat 15 salariați din primărie, pentru a merge din poartă în poartă să facă verificări și apoi să emită decizii de impunere, a fost un volum mare de muncă. Cei care postați în salvatori, vă rog să îndemnați cetățenii să-și plătească datoria, pot face o cerere pentru a plăti eșalonat. Sunt unii cetățeni care nu sunt conștienți că trebuie să plătească ridicarea gunoiului, așa cum plătesc și celelate utilități (apă, energie, gaz, etc.). Dvs. ca consilieri aveți o responsabilitate mare față de cetățeni, vă rog fiți corecți. Noi am atacat titlul executoriu, vom vedea ce va decide instanța de judecată. Nu sunt ales de cetățeni ca să mint, eu spun doar adevărul și sunt responsabil de gestionarea unei situații extrem de complicate. Noi suntem aici în slujba cetățenilor, mare parte dintre dvs. ați votat hotărârea consiliului nr. 156/2021 pentru aprobarea contractelor-cadru de prestare a serviciului de salubrizare pentru persoanele fizice și juridice. Dragi cetățeni, cei care ați primit decizii de impunere, aveți posibilitatea să plătiți eșalonat, vă adresați direcției economice și vi se prezintă procedura. Vă rog să intrați în legalitate, noi avem baza de date cu situația reală a numărului de cetățeni. Cred că am răspuns la toate întrebările și nu mai este cazul să mi se mai pună întrebări pe subiectul acesta.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1305.

**PREŞEDINTE DE ŞEDINŢĂ, SECRETAR GENERAL,**

 **Varvaroi Vasile - Lucian Erhan Rodica**

**Întocmit,**

 Ropcean Luminița-Georgeta